REGULAMENTUL (CE) NR. 634/2008 AL COMISIEI
din 27 iunie 2008
de stabilire a componentelor agricole reduse și a taxelor suplimentare aplicabile la importurile în Comunitate a anumitor mărfuri din Elveția care conțin produse lactate prevăzute de Regulamentul (CE) nr. 3448/93 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3448/93 al Consiliului din 6 decembrie 1993 de stabilire a regimului comercial aplicabil anumitor mărfuri rezultate din transformarea produselor agricole (1), în special articolul 7,
întrucât:
(1)
Prin Acordul dintre Comunitatea Europeană și Confederația Elvețiană (2) din 26 octombrie 2004 (denumit în continuare „acordul”), protocolul 2 din Acordul dintre Comunitatea Economică Europeană și Confederația Elvețiană din 22 iulie 1972 a fost înlocuit cu un nou protocol 2 care se referă la anumite produse agricole transformate. În cadrul punerii în aplicare a acestui protocol, Comitetul mixt CE-Elveția, prin Decizia nr. 1/2008 (3) a acestuia, a modificat prețurile interne de referință începând cu 1 februarie 2008.
(2)
Prin urmare, este necesară stabilirea componentelor agricole și a taxelor suplimentare aplicabile de la 1 februarie 2008 pentru anumite produse lactate importate din Elveția în Comunitate.
(3)
Întrucât acordul se aplică de la 1 februarie 2008, măsurile prevăzute în prezentul regulament ar trebui să se aplice de la aceeași dată,
ADOPTĂ PREZENTUL REGULAMENT:
Articolul 1
Componentele agricole reduse și taxele suplimentare aplicabile de la 1 februarie 2008 pentru importurile anumitor mărfuri din Elveția care conțin produse lactate prevăzute în tabelul 1 din anexa B la Regulamentul (CE) nr. 3448/93 sunt prezentate în anexă.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 februarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 2008.